Lav et referat af nedenstående tekst:

Tekst:
Lærerne var i den grad i centrum på Muldbjergskolen i Hjørring i dag. Og det er ikke kun i Nordjylland at lærerne kan sole sig - over hele kloden fejrer man nemlig lærernes dag. Elevrådet og en gruppe forældre på skolen havde forberedt en masse overraskelser op af formiddagen. Ud over de obligatoriske æbler, som lærerne fik tildelt, var der arrangeret en sammenkomst i skolegården hvor balloner og konfetti var med til at fejre underviserne som de rene rockstjerner. Jeg håber at lærerne virkelig bliver glade fordi vi vil gerne have at lærerne føler sig værdsatte. De gør noget for os hver eneste dag, siger elevrådsformand Louise Eva Nielsen til TV2 / Nord. Lærerne var glade for den positive opmærksomhed. Det er en super overraskelse at der sker det her på en grå onsdag formiddag. Vi har da haft lærernes dag før, hvor der er blevet lagt et æble på bordet, men at man i dag kan mærke at børnene har gjort en ekstra indsats, er da en fantastisk fornemmelse, siger Jens Beermann som er lærer på skolen.

Referat:
Onsdag var skolelærerne i centrum. Dagen er udnævnt til Lærernes Dag, og det blev fejret på Muldbjergskolen i Hjørring.